**ŠTUDENTSKI FOND**

**Razpis za pridobitev enkratne štipendije iz sklada Študentski fond**  
  
Klub prekmurskih študentov objavlja že 10. razpis za pridobitev enkratne štipendije iz sklada Študentski fond za študente v socialni stiski. Enkratne štipendije podeljuje Klub prekmurskih študentov (KPŠ), pri projektu pa sodelujeta tudi Pomurska izobraževalna fundacija (PIF) ter Pomurska gospodarska zbornica (PGZ).   
  
**1. Predmet razpisa**   
Iz sklada Študentski fond bomo podelili največ 20 enkratnih štipendij v višini 300 EUR. Skupna vrednost razpisa je 6.000 EUR.   
  
**2. Splošno**   
Razpisni in izbirni postopek vodi razpisna komisija, ki je sestavljena iz predstavnikov KPŠ, predstavnika PIF in predstavnika PGZ. Razpisni komisiji predseduje Natalija Pavlinjek.   
Razpisna dokumentacija (razpis, vloga za dodelitev enkratne štipendije, izbirni postopek in točkovnik) je objavljena v priponki.   
  
**3. Pogoji za pridobitev štipendije**   
- status študenta v študijskem letu 2018/2019,   
- vlagatelj/ica na dan oddaje vloge še ni dopolnil/a starosti 26 let,   
- stalno bivališče na območju Upravne enote Murska Sobota,   
- pravočasna in popolna vloga (pravilna, resnična, s priloženimi zahtevanimi dokazili izpolnjena vloga za pridobitev štipendije).   
  
Če študent/ka ustreza pogojem, se uvrsti v izbirni postopek za pridobitev enkratne štipendije iz sklada Študentski fond.   
Katerakoli druga štipendija, ki jo prejema študent/ka, ne izključuje prejema enkratne štipendije Študentskega fonda. Prav tako pridobitev enkratne štipendije Študentskega fonda ne izključi pridobitve katerekoli druge štipendije.   
Na razpis se ne morejo prijaviti študenti, ki opravljajo katerokoli funkcijo v organih Kluba prekmurskih študentov. Prav tako se na razpis ne morejo prijaviti osebe, ki so s to osebo v sorodu v stranski vrsti do vštetega tretjega kolena.   
Na razpis se lahko prijavijo tudi študenti, ki so enkratno štipendijo iz sklada Študentski fond v preteklih razpisih že prejeli.   
  
**4. Rok in oddaja vloge**   
Upoštevane bodo vse vloge, ki bodo **do 16. novembra 2018** oddane priporočeno po pošti na naslov:   
  
**Klub prekmurskih študentov   
Trubarjev drevored 4   
p.p. 196   
9000 Murska Sobota**   
  
Na kuverto obvezno pripišite: *Ne odpiraj, Študentski fond*   
Vsi študenti, ki bodo pravočasno oddali vlogo za pridobitev štipendije, bodo o izidu izbirnega postopka pisno obveščeni najkasneje v roku 30 dni po zaključku razpisnega roka.   
  
**5. Informacije**   
Vse informacije o Študentskem fondu in dokumentacija razpisa so dostopni v priponki. V primeru dodatnih vprašanj pa nam lahko pišete na natalija.pavlinjek@kps.si ali pokličete na tel.: 041 945 023(Natalija).